钦定古今图书集成/明伦汇编/氏族典/第265卷 > 王继勋
## 钦定古今图书集成/明伦汇编/氏族典/第265卷 > 王继勋

按《十国春秋》，闽王继勋，延美之仲子也。留从效复泉
州，持州印诣其第，请主军府事。时天德帝已称殷国即命继勋为侍中，领泉州刺史。明年，继勋纳款于唐，
会李弘义为唐威武节度使，继勋致书修好。弘义以
泉州故隶威武军，怒其抗礼，遣弟弘通治兵相攻。是
时，从效为都指挥使，蓄异志，阳以言怵继勋曰：“弘通
兵势甚盛，士卒以使君赏罚不当，莫肯力战，使君宜
避位自省。”乃废继勋归私第，代领其事。随勒兵击弘
通，破之。表闻于唐，唐召继勋归金陵。